Povratak Kupi

Tijekom zime najviše vremena provodimo u kući. Brzo se smrači, dani su kratki, često bez sunca i njegove topline. Tada često maštam o povratku u prirodu.

Svakoga proljeća, kada napokon prođe zima, postane toplije, a dani se produže, uvijek se rado vratim izvoru rijeke Kupe. Moja starija sestra, šogor i moji nećaci do nedavno su živjeli u malom selu Podgrič koje je od Kupe udaljeno tek koji kilometar. U Podgriču sam često boravio, a gotovo svaki put kad sam bio kod njih, najdraži mi je bio odlazak na izvor.

Sestra bi nam uvijek spremila ruksake sa sendvičima, sokovima, pokojim slatkišem i naša avantura bi počela. Uvijek bismo krenuli pješice iz Podgriča. Usput bismo ubrali koju gljivu ako je sezona. Hodajući prolazimo kroz seoce Kupari. Dok hodamo širokom stazom, cijelo vrijeme uz nas prolazi Kupa. Njezin šum ponegdje je glasan, ali umiruje. Uz nju ponegdje zastajemo, vadimo slatkiše i osvježavamo se. Nakon kratkog odmora nastavljamo prema izvoru. Uz priču i smijeh uspijevamo ugledati lipljane dok iz vode love svoj ručak.

Kad konačno stižemo na izvor, dočekuje nas mir, tišina i smaragdno oko iz kojeg izvire rijeka Kupa. Ako razina vode nije previsoka, sjedimo na obali uz izvor i uživamo. Brojimo ribe i divimo se njihovoj veličini. Razgovaramo o dubini samog izvora i razmišljamo o njegovom izgledu. Gledamo strme i visoke stijene koje ga okružuju. Poneku raspravu prekinu nam mnogi strani i domaći turisti. Vrijeme na izvoru Kupe prolazi brzo, prebrzo.

Na povratku kući najviše me veseli kad se sjetim da živim u njezinoj blizini i da ću se uskoro vratiti svom, našem i vašem smaragdnom izvoru Kupe.

Učenica: Vito Kovač, 5. razred

Osnovna škola «Petar Zrinski» Čabar

Narodnog oslobođenja 5

51 306 Čabar

Tel. 051/821-147, fax. 051/821-016,

E-mail: ured@os-pzrinski-cabar.skole.hr

Područna škola Gerovo

Učiteljica Sanja Klarić, prof.